**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

 **ՈՐՈՇՈՒՄ**

 **------------------- 2017 թվականի N - Ն**

**«ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԵՆԹԱՐԿՎԱԾ ԱՆՁԱՆՑ ՆՈՒՅՆԱՑՄԱՆ ԵՎ ԱՋԱԿՑՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ԿԻՐԱՐԿՈՒՄՆ ԱՊԱՀՈՎՈՂ ՄԻ ՇԱՐՔ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 Ղեկավարվելով «Իրավական ակտերի» մասին Հայաստանի Հանրապետության օրենքի 70-րդ հոդվածի 1-ին մասով, հիմք ընդունելով Հայաստանի Հանրապետության կառավարության 2017 թվականի հունվարի 12-ի N 122-Ն որոշման N 1 հավելվածի 171-րդ կետը Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2015 թվականի հոկտեմբերի 15-ի «Հայաստանի Հանրապետությունում մարդկանց թրաֆիքինգի և շահագործման զոհերի նույնացման հանձնաժողովի աշխատակարգը, մարդկանց թրաֆիքինգի և շահագործման զոհերի նույնացման հանձնաժողովի կողմից ներկայացվող հաշվետվության ձևը հաստատելու մասին» N 1200-Ն որոշման NN 1 և 2 հավելվածներում կատարել հետևյալ փոփոխությունները և լրացումները.
2. N 1 հավելվածում՝

ա. 3-րդ կետի 4-րդ ենթակետի «ա պարբերությունում «շահագործման» բառից հետո լրացնել ՝ պոռնկության կամ սեռական շահագործման այլ ձևերով, հարկադիր աշխատանքի կամ ծառայությունների, ստրկության կամ ստրկությանը նմանվող վիճակի մեջ հայտնվելու, առքի կամ վաճառքի, օրգաններ կամ հյուսվածքներ վերցնելու ձևերից մեկով բառերը.

բ. 5-րդ կետում «և անդամները» բառերը փոխարինել «, անդամները և քարտուղարը բառերով,

գ. որոշումը լրացնել հետևյալ բովանդակությամբ նոր` 5.1-ին կետով.

5.1. Նիստի արձանագրության մեջ արտացոլվում են հանձնաժողովի որոշումները, հանձնաժողովի մասնակիցների առարկությունների և առաջարկությունների մասին հայտա­րա­րությունները:,

դ. 8-րդ կետում «հոգեբաններ, մանկավարժներ և» բառերը փոխարինել նույնացման ներկայացված զոհի կամ հատուկ կատեգորիայի զոհի հոգեբանը, մանկավարժը կամ բառերով,

ե. ուժը կորցրած ճանաչել 11-րդ կետը,

 զ. 13-րդ կետի 2-րդ ենթակետում երկօրյա բառը փոխարինել տասնօրյա բառով,

է. 13-րդ կետի 7-րդ ենթակետից հանել և ծախսերի բառերը,

ը. 15-րդ կետի 4-րդ ենթակետը շարադրել նոր խմբագրությամբ. 4). նիստից առնվազն երկու օր առաջ քարտուղարը էլեկտրոնային փոստով տեղեկացնում է հանձնաժողովի անդամներին կայանալիք նիստի և օրակարգի մասին, ինչպես նաև տրամադրում է հավանական զոհի կամ հատուկ կատեգորիայի զոհի՝ նիստին մասնակից օրինական ներկայացուցչի մասին համառոտ տեղեկատվություն,

թ. 15-րդ կետի 5-րդ ենթակետից հանել , պատրաստում է որոշումների նախագծերը բառերը.

ժ. 18-րդ կետը շարադրել նոր խմբագրությամբ.

 18. Հանձնաժողովի քարտուղարը իրականացնում է զոհերի կամ հատուկ կատեգորիայի զոհերի էլեկտրոնային հաշվառումը հատուկ տեղեկատվական շտեմարանում.

ժա. 20-րդ կետում սահմանված կարգով պահվում են քննարկման օբյեկտ հանդիսացող անձի անձնական գործում բառերը փոխարինել «պահվում են» բառերով.

1. N 2 հավելվածում՝

 ա. 1-ին կետը նույնացման ներկայացված բառերից հետո լրացնել միջնորդությունների և բառերով.

 բ. 4-րդ ենթակետը շարադրել հետևալ խմբագրությամբ.

4) աջակցության իրավունք ստացած զոհերի, այդ թվում՝ հատուկ կատեգորիայի զոհերի և այդ իրավունքի իրացման նպատակով համապատասխան մարմին կամ կազմակերպություն ուղղորդված զոհերի կամ հատուկ կատեգորիայի զոհերի թիվը:

 2. Հայաստանի Հանրապե­տության կառավարության 2016 թվականի մայիսի 5-ի «Մարդկանց թրաֆիքինգի և շահագործման հավանական զոհերին, զոհերին և հատուկ կատեգորիայի զոհերին «Մարդկանց թրաֆիքինգի և շահագործման ենթարկված անձանց նույնացման և աջակցության մասին» Հայաստանի Հանրապե­տության օրենքով նախատեսված աջակցության տրամադրման կարգը և չափերը սահմանելու մասին» N 492-Ն որոշման (այսուհետ՝ որոշում) մեջ կատարել հետևյալ փոփոխությունը և լրացումը.

1. որոշման 1-ին կետը շարադրել նոր խմբագրությամբ.

«1. Հաստատել՝ մարդկանց թրաֆիքինգի և շահագործման հավանական զոհերին, զոհերին և հատուկ կատեգորիայի զոհերին «Մարդկանց թրաֆիքինգի և շահագործման ենթարկված անձանց նույնացման և աջակցության մասին» Հայաստանի Հանրապետության օրենքով նախատեսված աջակցության տրամադրման կարգը և չափերը՝ համաձայն N 1 հավելվածի.

1. Որոշումը լրացնել նոր 1.1 կետով.

«1.1 Հաստատել մարդկանց թրաֆիքինգի և շահագործման ենթարկված երեխաների ուղղորդման ուղեցույցը՝ համաձայն N 2 հավելվածի:»՝ համաձայն հավելվածի:

1. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հավելված**

**ՀՀ կառավարության 2017 թվականի**

**--------------- --- ի N --Ն որոշման**

**«Հավելված N 2**

**ՀՀ կառավարության 2016 թվականի**

**մայիսի 5-ի N 492-Ն որոշման**

**ՈՒՂԵՑՈՒՅՑ**

**ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԵՆԹԱՐԿՎԱԾ ԵՐԵԽԱՆԵՐԻ ՈՒՂՂՈՐԴՄԱՆ**

**I.Ընդհանուր Դրույթներ**

1. Մարդկանց թրաֆիքինգի և շահագործման ենթարկված երեխաների ուղղորդման ուղեցուցը (այսուհետ՝ ուղեցույց) սահմանում է մարդկանց թրաֆիքինգի և շահագործման դեմ պայքարի ոլորտում միջգերատեսչական համագործակցության այն մեխանիզմը, որի միջոցով պետական և տարածքային կառավարման, տեղական ինքնակառավարման մարմիններն իրականացնում են իրենց պարտականությունները թրաֆիքինգի և շահագործման ենթարկված երեխաների՝ հատուկ կատեգորիայի զոհերի և հավանական զոհերի իրավունքների և շահերի պաշտպանության ուղղությամբ:
2. Ուղեցույցի նպատակն է՝ հատուկ կատեգորիայի զոհերին և հավանական զոհերին կամ նրանց առնչվող հանցագործության դեպքերի վերաբերյալ տեղեկության փոխանցման միջոցով ապահովել տեղեկատվական հոսքերի օպերատիվ փոխանակումը, նպաստել արագ արձագանքման համակարգի ստեղծմանը (կատարելագործմանը), կազմակերպել զոհերի արդյունավետ աջակցությունը և պաշտպանությունը:
3. Սույն ուղեցույցի իմաստովերեխայի շահագործում է համարվում այլ անձի կողմից երեխայի աշխատանքի արդյունքների յուրացումը կամ անօրինական ճանապարհով շահույթ (եկամուտ) ստանալու նպատակով երեխայի օգտագործումը: Երեխայի շահագործումը ներառում է՝
4. երեխայի ներգրավումը, այդ թվում՝ ծնողի կամ օրիանական ներկայացուցչի կողմից, այնպիսի աշխատանքներում, որոնք վնաս են հասցնում նրա ֆիզիկական, հոգեկան առողջությանը կամ բարոյական նկարագրին.
5. շահույթ կամ այլ եկամուտ ստանալու նպատակով գործատուի կողմից երեխայի ներգրավումը աշխատանքային օրենսդրության նորմերի խախտմամբ իրականացվող աշխատանքներում՝ սահմանված աշխատաժամանակի խախտում, մանկական աշխատանք, երեխայի օգտագործում իր համար արգելված, վտանգավոր աշխատանքներում:

**II. ՀԱՏՈՒԿ ԿԱՏԵԳՈՐԻԱՅԻ ԶՈՀԵՐԻ ԿԱՄ ՀԱՎԱՆԱԿԱՆ ԶՈՀԵՐԻ ՄԱՍԻՆ ՏԵՂԵԿԱՏՎՈՒԹՅԱՆ ՓՈԽԱՆԱԿՈՒՄԸ ԸՍՏ ՏԵՂԵԿԱՏՎՈՒԹՅԱՆ ԱՂԲՅՈՒՐՆԵՐԻ**

1. Հատուկ կատեգորիայի զոհերի կամ հավանական զոհերի մասին տեղեկությունների փոխանցումը միջգերատեսչական համագործակցության սկիզբն է, որի հիմնական կողմերն են՝ (այսուհետ՝ իրավասու մարմիններ).
2. ՀՀ աշխատանքի և սոցիալական հարցերի նախարարությունը (այսուհետ՝ նախարարություն) ի դեմս ընտանիքի, կանանց և երեխաների հիմնահարցերի վարչության (այսուհետ՝ համապատասխան ստորաբաժանում)՝ որպես նախանույնացում իրականացնող և աջակցությունը համակարգող իրավասու մարմին.
3. ՀՀ ոստիկանությունը ի դեմս համապատասխան ստորաբաժանման (այսուհետ՝ ոստիկանության ստորաբաժանում)՝ որպես նախանույնացում և հետաքննություն իրականացնող և զոհերի պաշտպանությունն ապահովող իրավասու մարմին.
4. ՀՀՀՀհգգործընկեր հասարակական կազմակերպությունները՝ որպես աջակցող և երեխայի սոցիալ-հոգեբանական վերականգնումն ապահովող իրավասու մարմին:
5. Իրավասու մարմինների հետ համագործակցող կողմերն են՝
6. ՀՀ քննչական կոմիտեն, որպես նախաքննություն իրականացնող մարմին.
7. մարդկանց թրաֆիքինգի և շահագործման զոհերի նույնացման հանձնաժողովը (այսուհետ՝ հանձնաժողով), որպես հավանական զոհերին նույնացնող և նրանց աջակցության իրավունք ընձեռող մարմին.
8. ՀՀ մարզպետարանների և Երևանի քաղաքապետարանի ընտանիքի, կանանց և երեխաների իրավունքների պաշտպանության բաժինները (այսուհետ՝ մարզային բաժիններ և Երևանի քաղաքապետարան) որպես թրաֆիքինգի դեմ պայքարում իրավասու մարմիններին մասնագիտական օժանդակություն ցուցաբերող մարմին և տեղեկատվության աղբյուր.
9. խնամակալության և հոգաբարձության մարմինները որպես առանց ծնողական խնամքի մնացած երեխայի և ծնողի իրավահարաբերությունը կարգավորող, երեխայի իրավունքները և շահերը պաշտպանող, ընտանիքում նրա ապրելու ու դաստիարակվելու իրավունքը ապահովող վարչական մարմին.
10. երեխաներին խնամք տրամադրող բնակչության սոցիալական պաշտպանության հաստատությունները (այսուհետ՝ հաստատություն), որպես երեխայի խնամքի ապահովման այլընտրանքային ձև:
11. Հայաստանի Հանրապետության առողջապահության նախարարության առողջապահական տեսչական մարմինը, որպես աշխատողների առողջության պահպանման և անվտանգության ապահովման նորմերի կիրառման նկատմամբ օրենքով սահմանված դեպքերում և կարգով, ներառյալ՝ մինչև 18 տարեկան անձանց համար, աշխատանքային օրենսդրությամբ սահմանված երաշխիքների ապահովման նկատմամբ վերահսկողություն իրականացնող մարմին:
12. Հատուկ կատեգորիայի զոհերի կամ հավանական զոհերի մասին տեղեկատվական հոսքերի ուղղությունները կախված են տեղեկատվության աղբյուրներից.
13. իրավասու մարմինները իրենց հայտնի դարձած տեղեկությունները փոխանակում են միմյանց միջև.
14. պետական և տարածքային կառավարման, ինչպես նաև տեղական ինքնակառավարման մարմինները իրենց կողմից ձեռք բերած տեղեկությունները փոխանցում են նախարարություն.
15. միջազգային կամ հասարակական կազմակերպությունները, զանգվածային լրատվամիջոցները, քաղաքացիական հասարակության ներկայացուցիչները հավանական զոհերի մասին տեղեկությունները փոխանցում են իրավասու մարմիններից մեկին:

**III. ԿՈՂՄԵՐԻ ՓՈԽԳՈՐԾԱԿՑՈՒԹՅՈՒՆԸ ԵՎ ԶՈՀԵՐԻ ՈՒՂՂՈՐԴՈՒՄԸ**

1. Նախարարությունը՝իր համապատասխան ստորաբաժանման, առանձնացված ստորաբաժանումների, նախարարության ենթակայության ՊՈԱԿ-ների միջոցով հայտնաբերած հավանական զոհերի մասին ստացած տեղեկատվությունը տրամադրում է ՀՀ ոստիկանությանը, ապահովում է նույնացման հանձնաժողովի գործունեությունը, համակարգում է նույնացված զոհերի աջակցության գործընթացը:
2. Համապատասխան ստորաբաժանումը՝
3. կազմակերպում է հանձնաժողովի նիստերի գումարման աշխատանքը.
4. հատուկ կատեգորիայի հավանական զոհերին ուղղորդում է գործընկեր հասարակական կազմակերպություն՝ նրանց և նրանց ընտանիքներին աջակցելու համար.
5. երեխայի կարգավիճակը հստակեցնելու, անհրաժեշտության դեպքում նրա խնամքը ընտանիքից դուրս կազմակերպելու նպատակով համագործակցում է տվյալ համայնքի (Երևանում՝ համապատասխան վարչական շրջանի) խնամակալության և հոգաբարձութան մարմնի, երեխայի ծնողի կամ այլ օրինական ներկայացուցչի, մարզային բաժինների հետ, ուղղորդում է նրան հաստատություն, կամ ժամանակավոր կացարան կամ բժշկահոգեբանամանկավարժական գնահատման կենտրոններ:
6. Եթե երեխան բժշկահոգեբանամանկավարժական գնահատման կենտրոնի սան է, ապա նախարարությունը գրավոր տեղեկացնում է ՀՀ կրթության և գիտության նախարարությանը՝ երեխային աջակցելու նպատակով գործընկեր հասարակական կազմակերպության ներգրավման մասին: Տեղեկատվության գաղտնիությունն ապահովվում է ծրարի վրա և նամակում հրապարակման ոչ ենթակա գրառում կատարելու միջոցով:
7. Եթե մինչև 14 տարեկան երեխայի խնամքը կազմակերպվում է ժամանակավոր կացարանում, ապա նրա հետ կացարան կարող է տեղափոխվել նաև ծնողը կամ օրինական ներկայացուցիչը:
8. ՀՀ ոստիկանությունը՝
9. հատուկ կատեգորիայի հավանական զոհին հայտնաբերելու և հանցագործության մասին բավարար հիմքեր ունենալու դեպքում հարուցում է քրեական գործ, միաժամանակ հանձնաժողովին ներկայացնելով միջնորդություն՝ նախանույնացված ամչափահասին որպես հատուկ կատեգորիայի զոհ նույնացնելու վերաբերյալ**.**
10. իրավասու կամ այլ մարմնից ահազանգ ստանալու դեպքումկատարում է համապատասխան օպերատիվ գործողություններ՝ ստացած տեղեկությունները ճշտելու, ապացույցներ հավաքելու, գործին ընթացք տալու և իրավասու մարմիններին տեղեկացնելու համար: Միաժամանակ, եթե առաջացել է անհրաժեշտություն, կազմակերպում է երեխայի դատաբժշկական և հոգեբանական փորձաքննություն.
11. հետաքննության ընթացքում համագործակցում է իրավասու մարմինների, խնամակալության և հոգաբարձության մարմնի և մարզային բաժինների հետ՝ երեխայի և նրա ընտանիքի մասին լրացուցիչ տեղեկատվություն ստանալու, նրան հաստատություն կամ ժամանակավոր կացարան տեղափոխելու, երեխայի հետ հաղորդակցվելու ռազմավարությունը քննարկելու և հարցաքննությունը ճիշտ կազմակերպելու համար.
12. իրականացնում է զոհի պաշտպանությունը, եթե առկա են երեխայի նկատմամբ բռնություն գործադրելու կամ նրա կյանքին, առողջությանը սպառնացող իրական վտանգի մասին վկայող տեղեկու­թյուն­ներ ու փաստեր կամ կասկածներ, որ շահագործողը կարող է բացասական ազդեցություն ունենալ երեխայի ցուցմունքների վրա.
13. ՀՀ քննչական կոմիտեն՝
14. կազմակերպում է մարդկանց թրաֆիքինգից կամ շահագործումից տուժած կամ գործով վկա հանդիսացող երեխայի հարցաքննությունը օրինական ներկայացուցչի ներկայությամբ և մանկավարժի կամ հոգեբանի մասնակցությամբ.
15. նախաքննության ընթացքում սերտորեն համագործակցում է իրավասու մարմինների, մարզային բաժինների և Երևանի քաղաքապետարանի, խնամակալության և հոգաբարձության մարմինների հետ:

**13**. Գործընկեր հասարակական կազմակերպությունը՝

1. աջակցում է հատուկ կատեգորիայի զոհերին/հավանական զոհերին, համապատասխանաբար՝ նրանց առաջնային կարիքները հոգալու կամ լիարժեք սոցիալական վերականգնումն ապահովելու և կրկնազոհացումից խուսափելու համար.
2. համագործակցելով երեխայի բնակության վայրի համայնքի հետ, ըստ անհրաժեշտության, ուղեկցում է հատուկ կատեգորիայի զոհերին (նրանց օրինական ներկայացուցիչներին) դեպի համապատասխան համայնքային կառույցներ, օգնում է նրանց անձը հաստատող փաստաթղթերի ձեռք բերման, վերականգնման, պետական սոցիալական ծրագրերում ընդգրկվելու հարցում, ապահովում է զոհերի կրթության գործընթացի շարունակականությունը, անհրաժեշտության դեպքում՝ անհատական դասուսուցումներ կազմակերպելու միջոցով.
3. կարող է տրամադրել թարգմանիչ և մասնակցել օտարերկրյա պետությունում գտնվող հատուկ կատեգորիայի զոհի կամ հավանական զոհի վերադարձի կազմակերպման աշխատանքներին.
4. համագործակցելով խնամակալության և հոգաբարձության մարմինների, երեխայի բնակության վայրի սոցիալական աջակցության տարածքային գործակալության (բաժնի), ինչպես նաև հաստատությունների հետ, կարող է վերահսկել իրենց շահառու երեխաներին՝ հետևելով նրանց սոցիալ-հոգեբնական վերականգնման գործընթացին ընտանիքում կամ հաստատությունում, պարբերաբար՝ առնվազն ամիսը մեկ անգամ, այցելելով ընտանիք կամ հաստատություն և գնահատելով երեխաների և նրանց ընտանիքների կարիքները՝ վերականգնման և ինտեգրման աշխատանքները ճիշտ կազմակերպելու համար:

 14.Մարզային բաժինները և Երևանի քաղաքապետարանը՝

1. իրականացնում են նախանույնացումը և տեղեկացնում են նախարարությանը դեպքի մասին.
2. համագործակցում են իրավասու մարմինների, սոցիալական ծառայություն տրամադրող տարածքային մարմինների, համայնքային մարմինների հետ զոհի սոցիալական պայմանները, կարիքները, դժվարությունները և դրանից բխող սոցիալական պահանջմունքները գնահատելու համար.
3. անհրաժեշտության դեպքում մասնակցում են նախաքննությանը և հետաքննությանը, իրավապահ մարմիններին համապատասխան մասնագիտական օժանդակություն տրամադրելու միջոցով.

 15. Հանձնաժողովը համագործակցում է իրավասու մարմինների, այլ պետական և տարածքային կառավարման, տեղական ինքնակառավարման մարմինների հետ՝ թրաֆիքինգի և շահագործման դեպքերի մասին տեղեկատվություն ստանալու, վերլուծելու, նախանույնացված զոհերի վերաբերյալ լրացուցիչ տեղեկություններ ստանալու, սահմանված կարգով որոշում կայացնելու, զոհի պաշտպանությունը և աջակցությունը ըստ գործող ընթացակարգերի կազմակերպելու համար: Փոխգործակցությունն ապահովվում է ինչպես նամակագրության (էլեկտրոնային կապ, միջնորդագիր) եղանակով, այնպես էլ հեռախոսազանգերի միջոցով:

16. Խնամակալության և հոգաբարձության մարմինները և Երևանի քաղաքապետարանը թրաֆիքինգի և շահագործման հատուկ կատեգորիայի զոհերի կամ հավանական զոհերի մասին տեղեկություններ ստանալուց հետո, համագործակցելով գործընկեր հասարակական կազմակերպության հետ՝

1. սահմանում են երեխաների նկատմամբ խնամակալություն (հոգաբարձություն), իսկ մինչ այդ իրականացնում են խնամակալի (հոգաբարձուի) պարտականությունները.
2. ապահովում են հատուկ կատեգորիայի զոհերի կամ հավանական զոհերի իրավունքների և շահերի պաշտպանությունը (ծնողներին ծնողական իրավունքներից զրկելու, ծնողական իրավունքները սահմանա­փա­կելու, երեխաների դաստիարակությունից կամ նրանց իրավունքների և շահերի պաշտպանությունից ծնողների խուսափելու, ծնողական խնամքի բացակայության այլ դեպքերում)՝ մինչև նրանց տեղա­վորու­մը ընտանիքում կամ հաստատությունում.
3. համագոր­ծակ­ցելով ծնողների կամ այլ օրինական ներկայացուցիչների հետ, որոշում են կայացնում հատուկ կատեգորիայի զոհերին կամ հավանական զոհերին հաստատությունում ժամանակավոր տեղավորելու մասին:

17.Հաստատությունը՝

1. ապահովում է սահմանված ժամանակահատվածում հատուկ կատեգորիայի զոհերի կամ հավանական զոհերի խնամքը և դաստիարակությունը, պաշտպանում է նրանց կյանքի դժվարին իրավիճակներից, օգնում է դուրս գալ ճգնաժամային վիճակից.
2. Ապահովում է խնամակալության և հոգաբարձության մարմինների որոշումների կատարումը, խնամակալության և հոգաբարձության մարմինների, մարզային բաժինների, այլ շահագրգիռ կողմերի հետ քննարկում է երեխայի կարգավիճակը փոխելու և հաստատությունից ընտանիք տեղափոխելու նպատակահարմարությունը.
3. տրամադրում է անհրաժեշտ նյութեր համապատասխան մարմիններին՝ երեխայի նկատմամբ խնամակալություն (հոգաբարձություն) սահմանելու կամ նրա ծնողին (օրինական ներկայացուցչին) ծնողական իրավունքներից զրկելու կամ ծնողական իրավունքները սահմանափակելու վերաբերյալ.
4. համագործակցում է իրավասու մարմինների հետ, իրեն հայտնի դարձած տեղեկությունները փոխանցում է նախարարության համապատասխան ստորաբաժանում:

18. Հատուկ կատեգորիայի զոհերի սոցիալ-հոգեբանական վերականգնմանն ուղղված աշխատանքները համարվում են ավարտված, եթե ավարտվել են անհատական ծրագրերով նախատեսված միջոցառումները, հաղթահարվել է կյանքի դժվարին իրավիճակը, վերացել է այդ իրավիճակում կրկին հայտնվելու վտանգը: